Keskustelu:Chevrolet Camaro

message: Pahoitteluni, että Camaro-artikkelin laajennus jumittui minulla hieman. Toisaalta tosielämän juttuja tuli taas väliin, mutta toisaalta myös jäin miettimään olisiko eri sukupolvien Camaroista muunkielisten Camaro-Wikipediajuttujen tavoin ehkä viisasta tehdä erillisjutut? Rahtasin Camaro-sukupolvien tietoja syventääkseni eilen kotiin ensimmäisen erän amerikkalaisia autolehtiä 1970-luvun puolivälistä lähtien (Car&Driver vuosikerrat lähes aukottomina 1990-luvun alkuun asti, myös Motor Trend ja myöhemmin Automobile Magazine ovat suht täydellisenä sarjana vuosien ajalta), joista löytyy varmaan hyviä/hauskoja tiedonmurusia Camaro-juttuihin ynnä lukuisiin vielä tuntemattomiin kirjoitusprojekteihin. Rahtaaminen on vielä kesken, koska "painavaa sanaa" on tosiaan kymmenien kilojen verran :) Mustavi (keskustelu) 27. huhtikuuta 2021 kello 02.33 (EEST) Olikohan jo mielipidettä tehdäänkö Camaron eri sukupolvista omat juttunsa (muunkielisissä artikkeleissa esim. taulukkoja eri moottorivaihtoehdoista) vaiko kaikki yhteen pötköön? Harmittaisi nähdä vaivaa ja kirjoittaa perusteellisempia textejä, mitkä kohta mentäisiin leikkaamaan pois :) Mustavi (keskustelu) 4. toukokuuta 2021 kello 10.48 (EEST) Camaro-jorinaan oli taas tilaisuus palata: lähteitä availlessa yritin pitää kirjoitteluinnon kurissa. Myös yksityiskohtaisia tietoja on saatavilla paljon, vaikkapa edellä mainittuja moottorivaihtoehtoja taulukoituna lähdekirjoituksissa... eli aika turhaa väsäillä jotain puolitekoisia Wikitaulukkoja mitkä voisivat paisua hyvin suuriksi, ja silti olisi mahdollisesti paljon virheitä. Enkku ei varmaankaan ole ongelma suurelle osalle jenkkiautojen harrastajista, joten "why bother"? Mustavi (keskustelu) 21. toukokuuta 2021 kello 15.47 (EEST). Pahoittelut edelleen päivitysten/täydennysten viipymisestä yllättävien juttujen vuoksi, mitkä ovat vaatineet aikaa/huomiota. Lisäys muskeliautoissa käytetyistä Muncien vahvistetuista "Rock Crusher"-vaihteistoista 1963-1974 (Hemmings-juttu) pienenä Camaro-kirjoituksen viilailuna. Jätetty keskeneräisyyden vuoksi "tynkä"-merkintä edelleen olemaan Mustavi (keskustelu) 7. kesäkuuta 2021 kello 00.53 (EEST). Ydinkesän lomakauden jälkeen taas "sorvin ääressä", eli keskeneräisen Camaro-artikkelin jatkokehittelyä muutaman mielenkiintoisen tai hauskan verkkoviitteen kera. Mustavi (keskustelu) 1. elokuuta 2021 kello 13.02 (EEST) Vielä mietintämyssyssä pitäisikö lisätä "Camaro moottoriurheilussa"-tyylinen kappale, mihin suomalaisittain mielenkiintoisen "Camaro Super Star":in voisi siirtää introsta (ei ehkä kuulu sinne, mutta esimerkkinä Camaron moottoriurheilukarriääristä kai ok?!). Ainoassa CSS-kisassa Ahvenistolla Keke Rosberg otti hopeaa, ja kirjoittaja oli tuolloin yksi 22.000 katsojasta ;) Voi tietenkin olla vaikeaa saada MU-kappaleesta järkevää... kattavaa ei niin mitenkään. 1. elokuuta 2021 kello 23.01 (EEST) Näemmä jokin häiriö, muokkausten arviointi jumittaa kun ne aiemmin (ja muita wiki-kirjoituksia editoidessa) kirjautuivat ilman erillistä arviota - missä mättää? Mustavi (keskustelu) 4. elokuuta 2021 kello 13.29 (EEST)

message: Noniin, loppukesästä 2021 tuli mielipide-eroja Wikipedian "tietosanakirja"-fraktion harvasanaisten jäsenten kanssa, jotka typistivät minun kieltämättä hieman rönsyileviä, mutta tiedonjanoista lukijaa kenties palvelevia kirjoituksia rankalla kädellä. Oli aika turhauttavaa, että vapaaehtoistyönä ja vaivannäöllä kootut artikkelit leikeltiin ylimielisten kommenttien kera: saahan niin toki tehdä - jokaisella on tyylinsä - mutta miksipä minä näkisin enää vaivaa kerätä aineistoa ja kirjoittaa sitä auki, jos työ hetken kuluttua mitätöidään? Lopetin siis työt Wikipediassa toistaiseksi kokonaan, mukaan lukien harmittavasti hieman keskeneräiseksi jääneen Camaro-kirjoituksen editoinnin. Joku muu voi kenties korjailla juttuun jääneitä harmittavia virheitä, ja täydennellä keskeneräiseksi jääneitä osioita? Mustavi (keskustelu) 1. marraskuuta 2021 kello 22.56 (EET)
thread_title:  Basta cosí, nyt riittää